Knut Hermundstad

**Knut Hermundstad** () var ein norsk folkehøgskulelærar, folkeminnesamlar, statsstipendiat og kulturarbeidar frå Valdres. 

Hermundstad var fødd i enkle kår, som eldste sonen av grendeskreiar *Håvard Knutsson Hermundstad*, gjekk på Helgheim folkehøgskule i Sogndal kommune (1907–08) og tok lærarskule på Hamar 1908-11. Den fyrste lærarstillinga hans var i Etnedal kommune, og deretter ved framhaldsskulen i Øystre Slidre kommune 1915-1917. Etter det vart han lærar ved Valdres folkehøgskule 1917-1953, inntil han i ein alder av 65 vart statsstipendiat og kunne samla seg om kulturminnearbeid og folkeminnesamling på heiltid. 

Hermundstad var formann i *Valdres bygdeboknemnd* 1949-68 og redaktør for 5 bind av bygdeboka. Vidare var han formann i styret for Valdres Folkemuseum, medlem av styret for *Valdres Historielag* frå 1932 til han døydde (leiar 1945-51). Her leidde han årbokredaksjonen 1933-1942. Han leidde avhaldslosjen *Ungskogen* 1920-27 og var fylkesleiar i Det Norske Totalavholdsselskap 1927, 1929 og 1930. 

Som folkeminnesamlar debuterte han med «Gjætarliv i Valdres i gamal tid» i *Tidsskrift for Valdres Historielag* 1933. Boka *Gamletidi talar* vart gjeven ut av Norsk Folkeminnelag i 1936 som det fyrste av i alt 8 bind med *Gamal Valdreskultur*. 

Han vart nemnt ut til statsstipendiat i 1954, fekk Kongens fortenestmedalje i gull i 1961, Norsk kulturråds pris for lokalhistorie i 1973, pris frå Nansenfondet, Asbjørn Klostermedaljen for avhaldsarbeidet og var æresmedlem i fleire organisasjonar. 
__NOTOC__
## Litteratur
### Av Hermundstad
* *Gamletidi talar. Gamal valdreskultur, 1*. 1936
* «Valdresnaturen» I: *Den norske turistforenings årbok* 1939
* *Bondeliv : Samrødor og song etter Ragndi Moen. Gamal Valdres-kultur, 2*. 1940 
* *Litt kyrkjesoga frå Vang i Valdres*. 1942 (Særtrykk fra *Tidsskrift for Valdres Historielag* 1940 og 1941)
* *I manns minne. Gamal Valdres-kultur, 3*. 1944
* *Ættararv. Gamal Valdres-kultur, 4*. 1950
* *Ættarminne. Gamal Valdres-kultur, 5*. 1952
* *Valdres folkemuseum i 50 år*. 1953
* *Valdres handelssoga : Med bilete : 60-års jubileumsskrift for Valdres handelsstands forening : 1892-1952*. 1953 (= *Valdres bygdebok, bd 4*) 
* *I kveldseta. Gamal Valdres-kultur, 6*. 1955
* *Kvorvne tider : Gamal Valdres-kultur, 7*. 1961
* *Valdres bygdebok, bd 5, del 1*. 1964 (Hermundstad skreiv stoffet om jakt, fiske, reiseliv, handverk)
* *Øye stavkyrkje*. 1965 
* *Valdres bygdebok, bd 5, del 2*. 1965 (Hermundstad skreiv stoffet om stølsbruk og industri)
* *St Tomaskyrkja på Fillefjell*. 1966
* *Truer om villdyr, fangst og fiske. Gamal Valdres-kultur, 8*. 1967
* *Høre stavkyrkje, bygd ikr. 1180*. 1968
* *Vang stavkyrkje, truleg bygd ikr. 1175*. 1969
* *Valdres bygdebok, bd 6*. 1969 (Hermundstad skreiv stoffet om folkemusikk, misjonsforeninger og dissentere)
* *Villreinsjakt i Sør-Jotunheimen 1864-1899*. 1972
* *Samversskikkar i Valdres*. 1975

* Dertil ei rekkje artiklar i *Tidsskrift for Valdres Historielag*, i *Jul i Valdres*, i Valdres folkehøgskules blad *Vårvon*, avisa *Valdres* og andre stader.
 
### Om Hermundstad
* *Festskrift til Knut Hermundstad* = *Tidsskrift for Valdres Historielag* 1958
* *Minneskrift om Knut Hermundstad* = *Tidsskrift for Valdres Historielag* 1977
* «Kva Hermundstad skreiv, eit bibliografisk riss» I: *Tidsskrift for Valdres Historielag* 1977

## Kjelder

**Denne artikkelen bygger på «[[:nb:Knut Hermundstad|Knut Hermundstad]]» frå ,  den 21. september 2012.*